open-index/open-wikipedia-markdown huggingface dataset:
כארון (נהר)

**כָּארוּן** (בפרסית: **کارون**) הוא הנהר הרחב ביותר באיראן, שאורכו כ-950 קילומטרים.

## מסלול
מוצא הנהר נמצא כ-75 קילומטר מערבית לאספהאן, בהר ה, אחד מרכס הרי זגרוס. הנהר עובר דרך העיר אהוואז, השמינית בגודל אוכלוסייתה באיראן, ונשפך אל השט אל-ערב.

## היסטוריה

בשלהי המאה ה-19, לנוכח היריבות הבריטית-רוסית הגוברת על שטחי השפעה באיראן, החלה הממלכה המאוחדת ללחוץ על איראן שתעניק לה גישה לנתיב המסחר על נהר הכארון.

בשנת 2011 הסתיימה בניית סכר גותוונד העליון שמשמש ליצירת חשמל והסדרת אספקת מים לחקלאות.

על הנהר נבנה סכר מסג'ד סולימאן ובו משולבת תחנת כוח בהספק של 2,000 מגוו"ט.

## קישורים חיצוניים

* 
* הערך כארון (חלקים ראשון ושני, חלק שלישי), באתר אנציקלופדיה איראניקה 

## הערות שוליים

קטגוריה:איראן: נהרות
קטגוריה:ח'וזסתאן
שורש 17

**שורש 17**, או **צ'יאֶן בּוּ** (בסינית: **凵部**, פיניין: **Qiǎn bù**) הוא השורש השבעה-עשר של הכתב הסיני. פירושו "**קופסה פתוחה**" או "**כלי קיבול**", והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

באשר לשורשים הדומים 匚 ו-冂, שמו של שורש 17 מתאר אך ורק את צורתו, 下三框, בתרגום מילולי: "מסגרת תלת צדדית תחתונה".

## התפתחות

קובץ:凵-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:凵-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:凵-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

שורש זה אינו לעולם אינו מופיע כתו בפני עצמו. בשילוב, הוא לוקח היסטורית משמעויות כגון "פה פתוח", "קופסה", "מסגרת", "חור" או "כלי קיבול".

幽 שפרושו "עמוק" או "אפל" נגזר משורש 46 (山 - הר) ולא משורש 17 (凵).

## לקריאה נוספת
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: עמוד 134, תו 17

## קישורים חיצוניים

* מאגר Unihan - U+51F5

קטגוריה:שורשים (כתב סיני)
לטניה

**לטניה** (בהונגרית: **Letenye**) היא עיר במחוז זלה שבהונגריה. היא המרכז של נפת לטניה. בעיר פועל משמר אזרחי.

## מיקום
לטניה ממוקמת בחלק הדרום-מערבי של מחוז זלה בהונגריה, צמודה ממש לגבול עם קרואטיה, לאורך הכביש הראשי מספר 7, כ-22 ק"מ מנג'קניז'ה. העיר מחוברת למוראקרסטור בכביש 6835. בגבולה זורם הנהר מורה. רוב היישוב ממוקם במישור שמולא במשך אלפי שנים על ידי נהר המורה, אך על גבולו ישנן גבעות קטנות יותר מצפון (הר-יוליאן, הר ארג, קצ'קהאט, הר-בצי).

### נגישות
העיר נגישה רק בכביש, אך תשתית הכבישים שלה מפותחת מאוד. הכביש הראשי 7 בודפשט - סקשפהרוואר - שיופוק - נאג'קניז'ה והכביש המהיר (אוטוסטרדה) M7 המגיע מנאג'קניז'ה, שנמסר בשנת 2004, מסתיים במעבר הגבול לקרואטיה שפועל בעיר. כביש צדדי חשוב מוביל מלטניה ללנטי, כביש 7538, שלצידו מתוכנן כביש מהיר בשל התנועה הגוברת של סלובניה-הונגריה, שממנה נבנה בינתיים הכביש המהיר M70 עם שני נתיבים.

ניתן לומר כי גם תחבורה אוטובוס באזור, כמו ערים אחרות במחוז זאלה, מפותחת. מתחנת האוטובוס ביישוב יש שירותי אוטובוסים תכופים ליישובים שמסביב.

## היסטוריה
עקבות של תקופת הברונזה נמצאו באתר הכפר מתקופת ארפאד על אחת הגבעות. בבית הקברות בעיר נמצא מזבח פשוט עשוי שיש שטייר, שהוקם על ידי קאיוס יוליוס פלביאנוס עבור בתו, פאוסטינה. נחפר במקום גם בית קברות אווארי-סלאבי מאוחר, שממנו ניתן להסיק את ההרס הכמעט מוחלט של מסורות אמנות הברונזה, הנפחות ויציקת הפנינים.

האזכור הראשון של לטניה הוא משנת 1341, בצורת לטינה (Letyne). שם היישוב הוא ממוצא סלאבי (leto=קיץ) הכפר היה אז בבעלות משפחת סצ'י והיה בעל חשיבות יוצאת דופן באזור. בשנת 1367 העניק המלך ליישוב את הזכות לערוך ירידים. משנת 1498 הוא עיר שוק.

היא נהרסה מספר פעמים במהלך הכיבוש הטורקי, (הונגריה העות'מאנית) ואיבדה את מעמד עיר השוק שלה בסוף המאה ה-17. מאוחר יותר, מגפת דבר השמידה את האוכלוסייה. הפיתוח של היישוב התחיל שוב רק בשנות ה-30 של המאה ה-20. ביישוב יש כביש מעבר גבול מאז 1923. בשנת 1929 נוספו הכפר בץ ובשנת 1935 הכפר אדיטודה לעיר. דרגת העיר שלה התקבלה בשנת 1989.

## אתרים בעלי חשיבות
* טירת ספארי-אנדראשי
* כנסיית הקהילה הרומית-הקתולית של השילוש הקדוש
* פונדק טלה הזהב - נבנה בסביבות 1800 בסגנון הבארוק

בפארק הטירה ניצב עץ שקמה בן כמעט 150 שנה, שהוכרז עץ השנה בשנת 2010 הודות לאגודה הציבורית המקומית.

## קהילה יהודית
הקהילה היהודית הקטנה במקום הושמדה לחלוטין בשואה.

## ילידי המקום
יוליה קניירש מקודם **קורח** (בהונגרית: Kenyeres Júlia; 1958-1895)

## גלריית תמונות

קובץ:Letenye 2019 03 Szapáry–Andrássy-kastély.jpg|טירת ספארי-טנדראשי
קובץ:Letenye 2019 06 platánfa és könyvtár.jpg|השקמה של לטניה עם בנין הספרייה
קובץ:Letenye 2019 07 Kossuth-emlékoszlop és Szapáry–Andrássy-kastély.jpg|אנדרטת קושוט
קובץ:Letenye 2019 02 Aranybárány fogadó és Szapáry–Andrássy-kastély.jpg|פונדק טלה הזהב
קובץ:Letenye 2019 08 Szentháromság-templom.jpg|כנסיית השילוש הקדוש
קובץ:Letenye_city_limit_sign_rovas_script.png|Letenye1.jpg


## קישורים חיצוניים

* 
* חדשות מקוון עצמאי
* מדריך מפות - Letenye
* אתר האינטרנט של מכבי האש לטניה
* Kerecsényi-Tóth: The History of Letenye 1989
* Letenye - 24cities.eu, Kompetenzzentrum Steirisches Thermenland -Oststeiermark

## הערות שוליים

קטגוריה:מעברי גבול בין-לאומיים
קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ירין אורון

**ירין אורון** (נולד ב-1 בנובמבר 2012) הוא שחקן ומדבב ישראלי, הזוכה בפרס "תגלית השנה" בתחרות פרסי הטלוויזיה לילדים ולנוער בשנת 2021.

## ביוגרפיה
אורון נולד בהרצליה, הבכור מבין שלושה אחים, בנם של לימור ואיל. אחותו אדלי היא שחקנית.

התפרסם לראשונה ב-2020 בתפקיד סוף סטרטינר (בנה של שוני סטרטינר) בעונה השנייה של "קופה ראשית", לצד דורית לב-ארי. משנת 2021 משחק בסדרה "לבד בבית" בתפקיד נבו צור, ובשנת 2023 השתתף בסדרה "בני מצווה". בשתי הסדרות הוא משחק את אחת הדמויות הראשיות בסדרה, אחד מבני המשפחה.

### דיבוב
בשנת 2022 דיבב בסדרה אייבי + בין את "טרוור" חבר של אייבי ובין.

אורון השתתף כפרזנטור בפרסומת לנט"ל.

## פרסים
בתחרות פרסי הטלוויזיה לילדים ולנוער הראשונה, בשנת 2021, זכה בפרס "תגלית השנה". באותה תחרות היה מועמד בסבב המועמדויות הראשון לפרס השחקן הטוב בסדרה קומית על תפקידיו בסדרות "לבד בבית" ו"משפחה באוטו", אך לא עלה לגמר.

## חיים אישיים
אורון מתגורר עם משפחתו בנס ציונה.

## קישורים חיצוניים

* ירין אורון, באתר אישים - קולנוע, טלוויזיה ורדיו
* ירין אורון, באתר "אידיבי", מאגר הידע העברי לקולנוע ישראלי ועולמי
* 
* "[העולים לגמר בתחרות פרסי הטלוויזיה לילדים ולנוער ה-1](https://www.shaham.org.il/images/IAFT_TVkt1_pre2_v4(1).pdf)", באתר "שחם".

## הערות שוליים

קטגוריה:מדבבים ישראלים
קטגוריה:שחקנים ילדים ישראלים
קטגוריה:ישראלים שנולדו ב-2012
ז'נין ויסלר

**ז'נין ויסלר** (בגרמנית: **Janine Wissler**; נולדה ב-23 במאי 1981) היא פוליטיקאית גרמנייה, שכיהנה בשנים 2021 עד 2024 כיו"ר מפלגת השמאל הגרמנית, די לינקה. לפני כן, כיהנה כחברת הלנדטאג של מדינת הסן.

ויסלר הנהיגה את מפלגת די לינקה בבחירות הכלליות בגרמניה 2021 יחד עם עמיתה למרוץדיטמר בארטש.

## ביוגרפיה
ויסלר למדה בתיכון דרייך ריקדרה והשלימה לימודי תואר במדע המדינה באוניברסיטת גתה בפרנקפורט. שנים ספורות לאחר תום לימודיה האקדמיים, עבדה ויסלר אצל לשכתו של סגן יו"ר מפלגת די לינקה בבונדסטאג, ורנר דרייבוס.

ב-2004 הצטרפה ויסלר באופן רשמי למפלגת די לינקה וכבר ב-2008 היא נבחרה לפרלמנט המקומי, הלנדטאג של מדינת הסן. ויסלר נבחרה מחדש ב-2009, 2013 ו-2018.

ב-2011 נבחרה ויסלר למנהיגת סניף פרנקפורט של די לינקה, היא התמודדה על ראשות העירייה ב-2012 וב-2018 אך קיבלה רק 3.8% ו-8.8% מהקולות בהתאמה.

בינואר 2020, ויסלר הייתה בין הפוליטיקאים שקיבלו איומים ברצח מתנועת "NSU 2.0", שהיא לכאורה תנועת המשך של המחתרת הנאו-נאצית וגם ביולי 2020 קיבלה איומים דומים. בעקבות איומים אלו המשטרה פתחה בחקירה.

בספטמבר 2020 הודיעה ויסלר על כך שבכוונתה להתמודד בפריימריז המפלגתיים על תפקיד יו"ר די לינקה. לפני שהגישה את מועמדותה היא התפטרה מהתאים הפנים-מפלגתיים, "מרקס 21" ו"השמאל הסוציאליסטי" וזאת מאחר שלמועמדים לתפקיד מנהיג המפלגה אסור להיות חברים בתנועות פנים-מפלגתיות. ויסלר נבחרה לתפקיד היו"ר בפברואר 2021 לאחר שקיבלה כ-84.2% מהקולות.

במאי 2021, לקראת הבחירות הכלליות, הוכרז כי ויסלר תוביל את המפלגה יחד עם דיטמר בארטש, המנהיגות שלה ושל בארטש אושרה עוד באותו החודש לאחר שהם קיבלו 87% קולות בהצבעה המפלגתית.

## עמדות פוליטיות
ויסלר נחשבת לחברת האגף השמאלי של מפלגתה; היא מתנגדת לקפיטליזם ורואה בשיטה הקפיטליסטית "מערכת אכזרית ולא אנושית". היא טוענת שלא ניתן יהיה להגיע לחברה ללא מעמדות באמצעות פרלמנטים או ממשלות וכי שינויים היסטוריים תמיד הושגו באמצעות מהפכות.

ויסלר דוגלת בפרישת גרמניה מנאט"ו ותומכת בפירוק הארגון. היא מתנגדת לכל המבצעים והמשלחות הגרמניות הפועלות מחוץ לגרמניה וזאת מאחר שלדבריה, מלחמות מעולם לא נעשות למען צדק אלא מתוך רצון לקדם אינטרסים כלכליים ופוליטיים. היא תומכת בהעלת מיסים לעשירים על מנת שיהיה מימון רב יותר לסיפוק שירותיים ציבוריים.

## קישורים חיצוניים

*  

## הערות שוליים

קטגוריה:פוליטיקאיות גרמניות
קטגוריה:פוליטיקאים גרמנים
קטגוריה:סוציאליסטיות
קטגוריה:סוציאליסטים
קטגוריה:גרמנים שנולדו ב-1981
רוברט האבק

**רוברט האבק** (בגרמנית: **Robert Habeck**; נולד ב-2 בספטמבר 1969) הוא סופר ופוליטיקאי גרמני, בתפקידו האחרון שימש כסגן קנצלר גרמניה וכשר הכלכלה והאנרגיה, וכן מכהן כיו"ר מפלגת הירוקים הגרמנית מאז 2018 לצד אנאלנה ברבוק.

## ביוגרפיה
האבק נולד בליבק שבשלזוויג-הולשטיין והחל ללמוד לתואר שני ב-1992 כאשר למד בלימודים משולבים פילוסופיה, גרמנית ופילולוגיה באוניברסיטת פרייבורג. ב-1991 האבק קיבל תואר שני מאוניברסיטת המבורג. בשנים 1996–1998 השלים האבק דוקטורט באוניברסיטת המבורג וקיבל דוקטורט בפילוסופיה בשנת 2000. לאחר מכן, החל לעבוד כסופר עצמאי. האבק תרגם לאורך השנים שירה אנגלית ופרסם שישה רומנים.

### קריירה פוליטית

ב-2009 נבחר האבק ללנדטאג של שלזוויג-הולשטיין מטעם מפלגת הירוקים. ב-2012 עד 2018 שימש שר האנרגיה והסביבה של שלזוויג-הולשטיין.

האבק התמודד בפריימריז המפלגתיים על תפקיד מועמד המפלגה לתפקיד הקנצלר לקראת הבחירות הכלליות שנערכו ב-2017 אך הפסיד לג'ם אזדמיר.

בינואר 2018, התמודד בשנית לתפקיד מועמד המפלגה בבחירות ונבחר לתפקיד כאחד מ-2 המועמדים של המפלגה לבחירות הכלליות שנערכו בספטמבר 2021 וזאת לצידה של אנאלנה ברבוק.

ב-2022 על רקע הפלישה הרוסית לאוקראינה הוטלו על רוסיה סנקציות מצד האיחוד האירופי וגרמניה, שגרמו לשיבושים באספקת הגז הרוסית, כאשר ב-2021 רוסיה סיפקה 55% מהגז הגרמני וברבעון הראשון של 2022 היא סיפקה רק 40%. בעקבות זאת הפעיל האבק שורת צעדים, בהם הכרזה על גז כמשאב במחסור, אישור לחברות האנרגיה להעלאות מחירים. ודן עם אמיר קטר תמים בן חמד אאל ת'אני על אספקת גז נוזלי.

ביוני 2022 ביקר בירושלים ונפגש עם ראש הממשלה נפתלי בנט ושר החוץ יאיר לפיד.

## קישורים חיצוניים
* 

## הערות שוליים

קטגוריה:סגני קנצלר גרמניה
קטגוריה:סופרים גרמנים
קטגוריה:פוליטיקאים גרמנים
קטגוריה:בוגרי אוניברסיטת פרייבורג
קטגוריה:בוגרי אוניברסיטת המבורג
קטגוריה:גרמנים שנולדו ב-1969
חיים כסאר (בן סלימאן)

מארי **חיים בן סלימאן כסאר** (ה'תרי"ט – חשוון ה'תרע"ב, 1859 – 1912) היה רב תימני, בלשן, משורר ומעתיק ספרים. ידוע במיוחד בשל פועלו לשיפור ייצור בתי התפילין בתימן.

## ביוגרפיה
נולד לסלימאן בן שכר כסאר ברובע היהודי בעיר צנעא. בשנת ה'תרכ"ח (1868), בהיותו בן 9, התייתם מאביו, וגיסו (בעל אחותו סלאמה) הגביר שלום כסאר טיפל בו וחיתן אותו עם ביתו ג'נא.

למד אצל מארי חיים קורח. אהב את לימוד התורה, ופעל רבות בחיפוש כתבי יד עתיקים ונוסחאות ישנות בגניזות. בעיקר חיפש קטעי גניזה של פירושי רס"ג ופירוש הרמב"ם למשנה. העתיק ספרים רבים מכתבי היד שמצא, והקפיד להעתיק על פי מסורת תימן הקדומה. בכך הוא דמה למארי יחיא קאפח, שעסק גם הוא בכך. בגיל 18 למד צורפות, וממנה התפרנס.

היה ראש בית הכנסת בית אלכסאר. כתב פירושים לתורה, לתרגום אונקלוס, ושירים.

כתב עליו אחיינו הרב עמרם קורח:

נפטר בצנעא בשנת ה'תרע"ב (1912), בגיל 53.

## שיפוץ התפילין
פועלו המרכזי של מארי חיים היה שיפוץ ייצור בתי התפילין בתימן. עד תקופתו בתי התפילין לא היו מיוצרים בצורה מספיק מרובעת, לא היו מיושרים, החריץ בין בתי התפילין של ראש לא היה עמוק מספיק, והבתים היו עשויים מעור דק שמתקלקל והורס את צורת הבית.

במקום כלי העץ המקובלים הוא הכין בעצמו כלים מיוחדים ממתכת, ובהם ייצר תפילין מיושרות וחזקות. כלי עבודתו כוללים מלחציים, מערכת תבניות נחושת, ודסקיות ליצירת החריצים בין הבתים. את כלי עבודתו קנה החוקר קרל רתיינס, הוא מכרם לזלמן שוקן, שהשאיל אותם למוזיאון בצלאל.

כתב פיוט על הכנת בתי התפילין. בפיוט 13 בתים, ובכל בית 8 שורות.

## משפחתו
היו לו שתי בנות. אחיינו הוא הרב הראשי האחרון לתימן, הרב עמרם קורח. נכדתו נישאה לרב שלום יצחק הלוי מקריית אונו, ובן נינו הוא הרב משה צארום מירושלים.

## לקריאה נוספת
* ד"ר משה גברא, **אנציקלופדיה לחכמי תימן**, כרך א', המכון לחקר חכמי תימן, בני ברק, ה'תשס"א (2001), עמ' 277

## הערות שוליים

קטגוריה:אחרוני תימן
קטגוריה:רבני צנעא
קטגוריה:ילידי 1859
קטגוריה:נפטרים ב-1912
ניטרה (מחוז)

**מחוז ניטרה** (בסלובקית: **Nitriansky kraj**, מבוטא ˈɲitrɪɐnski ˈkraj; בהונגרית: Nyitrai kerület) הוא אחד משמונה המחוזות של סלובקיה.

המחוז הוקם לראשונה בשנת 1923 ומשנת 1996 קיים בגבולותיו הנוכחיים. הוא מורכב משבע נפות ו-354 עיריות, מהן 16 בעלות מעמד של עיר. כלכלת האזור מתמקדת יותר בחקלאות, מאשר באזורים סלובקיים אחרים. ניטרה היא בירתה, העיר הגדולה ביותר, והמרכז התרבותי והכלכלי.

## גאוגרפיה
מחוז זה שוכן בדרום-מערב סלובקיה, רובו בחלק המזרחי של שפלת הדנובה. הוא מחולק לשני אזורים: מישור הדנובה בדרום-מערב, עם החלק המזרחי של אי השיפון (Žitný ostrov), וגבעות הדנובה בצפון, במרכז ובמזרח המחוז.

רכסי ההרים הנכנסים לתוך המחוז הם: פובז'סקי אינובץ (Považský Inovec) בצפון-מערב, שם גם נמצאת הפסגה הגבוהה ביותר במחוז: ולקי אינובץ (Veľký Inovec). טריבץ' (Tribeč) צפונה מהעיר ניטרה, פוהרונסקי אינובץ (Pohronský Inovec) בצפון-מזרח ושטיאבניצקה ורכי (Štiavnické vrchy) במזרח.

הנהרות העיקריים במחוז הם נהר ואה בדרום-מערב, נהר ניטרה בחלק המרכזי ומערבי של המחוז, נהר נהר במזרח ואיפל בדרום-מזרח.

מחוזות סלובקיה האחרים הגובלים במחוז ניטרה הם טרנצ'ין מצפון, באנסקה ביסטריצה במזרח, מחוז טרנבה במערב, ושלושה מחוזות הונגרים מחוז פשט// מדרום-מזרח, מחוז קומארום-אסטרגום בדרום ומחוז גיור-מושון-שופרון במערב.

## דמוגרפיה

צפיפות האוכלוסייה במחוז היא 106 תושבים לקמ"ר, קרובה מאוד לצפיפות האוכלוסייה הכללית בסלובקיה, 110 לקמ"ר.
הערים הגדולות במחוז הן ניטרה, קומארנו, נובה זמקי ולביצה. 
ההרכב האתני של אוכלוסיית המחוז (לפי מרשם אוכלוסין משנת 2011)
* סלובקים - 68.6%
* הונגרים - 24.6%
* צוענים - 0.6%
* צ'כים - 0.5%
* אחרים - 5.7%

## כלכלה ואקלים
העיר ניטרה היא העיר המרכזית במחוז. זהו המחוז החם ביותר באקלימו בסלובקיה ובזכות האקלים הנוח משגשגים בו גידולי חיטה, שעורה וירקות. התעשיות הבולטות במחוז הן: תעשיית המזון, עם מבשלות בירה בטופולצ'אני, בניטרה ובהורבאנובו. בתחום החרושת פועל מפעל למקררים בזלאטה מוראבצה (Zlaté Moravce), מספנות בקומארנו ותחנת כוח גרעינית במוכובצה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סלובקיה: מחוזות
אי כבוד

שמאל|200px|ממוזער|לידת איכבוד ונפילת ארון הברית בידי פלשתים, קטע מתוך כרונקה רוסית אנונימית, המאה ה-16
**אִי כָבוֹד** וגם **אִיכָבוֹד** הוא דמות מקראית של כהן, בנם של פינחס בן עלי ואשתו ונכדו של עלי הכהן.

## לידתו
המקרא מספר
כי בעקבות תוצאותיה הקשות של מלחמת אבן העזר, שבה נשבה ארון הברית בידי הפלשתים ונפלו עשרות אלפים מישראל ובהם חפני ופינחס ומותו של אביהם עלי הכהן, נתקפה אשת פינחס צירי לידה, וכרעה ללדת. הנשים שנכחו בשעת הלידה ניסו לעודדה ולנחמהּ באומרן , אולם היא לא שעתה לדבריהן, ובסופו של דבר מתה במהלך הלידה, לא לפני שהעניקה ליילוד את השם "אי כבוד", בנימוק:

איכבוד מוזכר פעם נוספת בהמשך הספר, בייחוסו של אחיו הגדול אחיטוב הכהן.

## שמו
בנוסח המסורה שמו הוא "איכבוד" או "אי כבוד", כאשר הנימוק שהמקרא מעניק לשם זה הוא ש"גלה כבוד מישראל", כאשר "אי" משמעותו מילת שלילה.

סברה רווחת רואה בשם זה קיצור או גרסה של השם "אבי-כבוד" שמשמעותו היא "אלי-כבוד", אשר שונה כדי להעניק לו משמעות של צער או משום שהעיצור ב' "נבלע" בעת ביטוי השם.

בתרגום השבעים מתורגם השם בפרק ד "Οὐαὶ Βαρχαβὼθ", "אוי ברכבוד" (אולי הכוונה ל"עבר כבוד" כהקבלה ל"גלה כבוד"), ובפרק יד מתורגם השם כ"Ιωχαβὴδ", "יוכבד" (וכך גם בפשיטתא).

## הערות שוליים

קטגוריה:כהנים בתנ"ך
קטגוריה:אישים בספר שמואל
קטגוריה:בית עלי
שורש 18

150px|ממוזער|שמאל|השורש במופע "מכווץ" ימני
**שורש 18**, או **דאו בּוּ** (בסינית: **刀部**, פיניין: **Dāo bù**) הוא השורש השמונה-עשר של הכתב הסיני. פירושו "**סכין**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 377 תווים (מתוך 49,030) שניתן למצוא תחת שורש זה.

כאשר הוא מרכיש מילה סינית יחד עם שורשים אחרים ומופיע בצד ימין, הוא בדרך כלל הופך לצורה: **刂**.

## התפתחות

קובץ:刀-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:刀-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:刀-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:刀-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,

* 0-89659-774-1


## קישורים חיצוניים

* מאגר Unihan - U+5200

קטגוריה:שורשים (כתב סיני)
אייזיאה רובי

**אייזיאה רובי** (באנגלית: **Isaiah Roby**; נולד ב-3 בפברואר 1998) הוא כדורסלן אמריקאי, שמשחק בקבוצת וסטצ'סטר ניקס מליגת הפיתוח של ה-NBA, בעמדת הפאוור פורוורד.

## קריירת מכללות
רובי נולד וגדל בעיר דיקסון שבאילינוי, ובשנת 2016 החל ללמוד באוניברסיטת נברסקה. לאורך 3 עונותיו בקבוצת הכדורסל של האוניברסיטה הציג שיפור הדרגתי, עד שבעונת 2018/2019 רשם ממוצעים של 11.8 נקודות, 6.9 ריבאונדים, 1.9 אסיסטים, 1.9 חסימות ו-1.3 חטיפות למשחק. בסיום עונתו השלישית בנברסקה עזב את האוניברסיטה, לטובת התמודדות לבחירה בדראפט ה-NBA.

## קריירת משחק מקצועית
### דאלאס מאבריקס
בדראפט ה-NBA 2019 נבחר רובי בבחירה ה-45 על ידי דטרויט פיסטונס, ומיד הועבר בטרייד לדאלאס מאבריקס. לאורך תקופתו עם המאבריקס לא שותף באף משחק NBA, אולם שיחק ב-8 משחקים עם קבוצת הבת שלה מליגת הפיתוח של ה-NBA – טקסס לג'נדס.

### אוקלהומה סיטי ת'אנדר
בינואר 2020 הועבר רובי בטרייד לאוקלהומה סיטי ת'אנדר, תמורת ג'סטין פטון. בעונתו השנייה בקבוצה, , שימש כשחקן רוטציה קבוע, והעמיד ממוצעים של 8.7 נקודות ו-5.6 ריבאונדים למשחק.

### סן אנטוניו ספרס
ב-6 ביולי 2022 עבר לסן אנטוניו ספרס. במרץ 2023 שוחרר מהספרס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אילינוי: כדורסלנים
קטגוריה:כדורסלני אוניברסיטת נברסקה–לינקולן
קטגוריה:בחירות דראפט של דטרויט פיסטונס
קטגוריה:כדורסלני טקסס לג'נדס
קטגוריה:כדורסלני אוקלהומה סיטי בלו
קטגוריה:כדורסלני אוקלהומה סיטי ת'אנדר
קטגוריה:כדורסלני סן אנטוניו ספרס
קטגוריה:כדורסלני וסטצ'סטר ניקס
קטגוריה:אמריקאים שנולדו ב-1998
תמי והדוקטור

**תמי והדוקטור** (באנגלית: **Tammy and the Doctor**) הוא סרט קומדיה רומנטית אמריקאי משנת 1961 בבימויו של הארי קלר, עם סנדרה די פיטר פונדה ובאולה בונדי בתפקידים הראשיים.

התסריט מבוסס על הרומן "Tammy out of Time" של סיד ריקט סאמר משנת 1948 שלפיו הופקו פרט לסרט זה גם "תמי והרווק (1957), "נשיקתה הראשונה של תמי" (1961) ו"תמי והמיליונר" (1967).

זה סרטו הראשון של פיטר פונדה וסרטה האחרון של באולה בונדי.

## תקציר העלילה
מיס קול (באולה בונדי) נופלת למשכב. הרופא המקומי קובע שמדובר בבעיה בלב ומזעיק את המנתח ד"ר בנטלי (מקדונלד קרי) מלוס אנג'לס שקובע שהיא סובלת מהיצרות המסתם הצניפי ועליה לעבור ניתוח. תמי מצטרפת אליה בטיסה (בפעם הראשונה בחייה).
האחות הראשית מיס קולמן (מרגרט לינדסי) מאפשרת לה לגור במגורי אחיות תמורת עבודה ככוח עזר.

האחות מילי (אליס פירס) מאפשרת לה לעבוד מדי פעם במקומות אחרים אבל תמי עושה כל הזמן "פאשלות" ומוחזרת לעבודה בניקיון. בחדר הניתוח היא לוקחת מספריים מסט לאחר ניתוח ובספירה מתברר שחסרים מספריים וכל בית החולים נכנס לכוננות לצורך ניתוח נוסף. באגף היילודים היא מחליפה סרטי זיהוי ואם לבנה מקבלת תינוק שחור בעוד שאם שחורה מקבלת תינוק לבן.

תמי פוגשת בד"ר צ'סוויק (פיטר פונדה), מתמחה צעיר בכירורגית לב ומתחיל קשר ביניהם. הוא לוקח אותה לקונצרט קלאסי בהוליווד בול ולהצגת רומיאו ויוליה בתיאטרון.

אחד המאושפזים הוא המיליונר ג'ייסון גריפ (רג'ינלד אוון) שמקבל טיפול מיוחד לאחר שתרם למחלקה אגף. בתחילה הוא לא מסתדר עם תמי וזורק את האוכל שהיא מגישה אבל היא מציעה לו לעבור ליד מיס קול ומתפתחת ידידות בין שני הקשישים והוא מתעדן.

ד"ר בנטלי אומר לד"ר צ'סוויק כי עליו להתרכז בעבודתו ולצאת פחות לבילויים. הקשר בינו לתמי מופסק. תמי מבחינה גם שמיס קולמן חושקת בד"ר בנטלי אבל עצורה והיא מנסה לקרב ביניהם.

ביום הניתוח מגישה מיס קולמן מכתב התפטרות ורוצה לעזוב. תמי מתחננת לפניה שתגיע לניתוח של מיס קול והיא מסכימה.

הניתוח הקשה עובר בשלום. מיס קול מתאושש ולג'ייסון גריפ יש תוכניות אתה, ד"ר בנטלי מתחבר עם מיס קולמן, האחיות ובראשם ורה (ג'ואן מרשל) מבקשות מתמי סליחה על הזלזול שהפגינו כלפיה ותמי חוזרת לזרועותיו של הדוקטור שלה.

## צוות השחקנים

## קישורים חיצוניים

* קדימון לתמי והדוקטור, באתר יוטיוב
* סנדרה די שרה תמי מאוהבת מתוך תמי והדוקטור, באתר יוטיוב
* תמי והדוקטור, באתר TCM

קטגוריה:סרטי 1963
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי קומדיה רומנטית
קטגוריה:סרטי אולפני יוניברסל
קטגוריה:סרטי סנדרה די
שורש 43

ממוזער|שמאל|אופן הכתיבה של מופע נוסף של השורש: 尣
**שורש 43**, או **יואו בּוּ** (בסינית: **尢部**, פיניין: **Yóu bù**) הוא השורש הארבעים-ושלושה של הכתב הסיני. פירושו "**חלש**" או "**מוגבל**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון הקאנגשי יש 66 תווים (מתוך 49,030) שניתן למצוא תחת שורש זה.

מופע נוסף של השורש הוא הצורה: 尣. ושתי התצורות יכולות להופיע כשורש שמרכיב יחד מילה אחרת בו הרגל הימנית מוארכת מאוד כדי להקיף מלמטה שורש אחר, כגון: 尥 או 尦.

## התפתחות

קובץ:尢-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:尢-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:尢-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5C22

קטגוריה:שורשים (כתב סיני)
מחוז מקוסטה

**מחוז מקוסטה** הוא מחוז של מדינת מישיגן בארצות הברית. נכון לשנת 2018, יש במחוז 43,545 איש. עיר הבירה של המחוז היא ביג ראפידס.

המחוז נקרא על שמו של צ'יף מקוסטה, המנהיג של השבט האינדיאני פוטוואטומי , שנדדו לאורך מקורות המים באזור בחיפוש אחר דגים. צ'יף מקוסטה היה אחד מאלה שחתמו על הסכם וושינגטון  בשנת 1836. למרות שעובדים התיישבו באזור כבר בשנת 1851, המחוז הוכר רשמית על ידי ממשלת ארצות הברית רק ב-1859. במחוז ישנם כ-100 אגמים, נהרות, ונחלים, ביניהם גם נהר מוסקגון , העובר דרך חלק מהמחוז ודרך עיר הבירה ביג ראפידס (לשעבר לאונרד).
## היסטוריה
בשנת 1852 ג'ון דייוויס 0.65 קמ"ר במקום בו נמצא היום הכפר מקוסטה, וג'ון פאריש קנה 0.23 קמ"ר באזור ביג ראפידס. הם נהפכו לתושבים הקבועים הראשונים של מחוז מקוסטה. בפברואר 1858 לאונרד (מאוחר יותר ביג ראפידס) והעיירה גרין הוכרו. ב-5 באפריל 1858 התקיימו הבחירות הראשונות וג'סי שואו נבחרה לראשת העיר לאונרד. ב-11 בפברואר 1859 אזור מקוסטה הוכר רשמית כמחוז ולאונרד הוכרזה כעיר הבירה שלו. באפריל התקיימו הבחירות למחוז ואלפרד ל. קלארק נהפך לשריף המחוז. בשנת 1860 אוכלוסיית המחוז הגיעה ל-671 תושבים. בשנת 1862 הודפס העיתון הראשון של המחוז, והוא המשיך עד היום. בשנת 1870 אוכלוסיית המחוז הייתה 5,642 תושבים, וב-1880 13,973 תושבים.

## גאוגרפיה
ע"פ ה-USCB, שטח המחוז הוא 1,480 קמ"ר, מתוכם 1,440 קמ"ר יבשה, ו-40 קמ"ר הוא שטח המים במחוז.
### יערות לאומיים
*היער הלאומי מניסטי  (בחלקו)
### מחוזות סמוכים
*מחוז אוסאולה (צפון)
*מחוז איזבלה (מזרח)
*מחוז מונטקאלם (דרום)
*מחוז ניוייגו (מערב)

## דמוגרפיה

## כלכלה
המעסיקים הגדולים והחשובים במחוז (כולם בביג ראפידס) הם:
*אוניברסיטת פריס סטייט
*חברת האוורת'
*חברת ספקטרום הלת'
*חברת וולברין וורלד-ווייד
## יישובים במחוז
### [[עיר|ערים]]
*ביג ראפידס
### [[יישוב]]ים
*בריטון
*מקוסטה
*מורלי
*סטנווד
### [[עיירה|עיירות]]

## לקריאה נוספת
רומיג, וולטר (1986). שמות של מקומות במישיגן: ההיסטוריה של הקמת ונתינת השם של יותר מ-5000 ערים בעבר ובהווה במישיגן. הוצאת גרייט לייק בוקס

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מישיגן: מחוזות
כביש רובליובו–אוספנסקויה

**כביש רובליובו–אוספנסקויה** (ברוסית: **Рублёво-Успенское шоссе**) הוא כביש פדרלי בכיוון מוסקבה-זווניגורוד.

כביש רובליובו–אוספנסקויה מתחיל בהפרדה מכביש רובלבסקויה בצומת עם כביש הטבעת של מוסקבה, עובר לאורך נהר מוסקבה ומסתיים ליד זווניגורוד .

הכביש המהיר A106 הוא כביש בעל משטח משופר. זהו אחד הכבישים הפדרליים הקצרים ביותר – אורכו כ-30 ק"מ בלבד.

מבחינה היסטורית, הכביש נקרא "צארסקאיה", שכן הוא שירת את הצארים הרוסים בנתיב הראשי לעלייה לרגל למנזר סאבינו-סטורוז'בסקי .

נכון לעכשיו, הכביש עובר ביישובים הבאים: רזדורי, בארוויחה, ז'וקובקה, אוסובו, גורקי-2, בוזאייבו, בורקי, ניקולינה גורה, אוספנסקויה, גורקי-10, דונינו.

## ראו גם
* רובליובקה

## קישורים חיצוניים

## הערות שוליים

קטגוריה:רוסיה: כבישים
קטגוריה:מוסקבה: כבישים
שורש 13

**שורש 13**, או **ג'יונג בּוּ** (בסינית: **冂部**, פיניין: **Jiōng bù**) הוא השורש השלושה-עשר של הכתב הסיני. פירושו "**קופסה הפוכה**", "**רחב**" או "**אורך**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 50 תווים (מתוך 49,030) שניתן למצוא תחת שורש זה.

## אבולוציה

קובץ:冂-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:冂-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:冂-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: עמוד 128, תו 30
* Dai Kanwa Jiten: דמות 1506
* דיי ג'אבון: עמוד 289, תו 9
* האניו דה זידיאן: כרך 1, עמוד 96, תו 13

## קישורים חיצוניים

* נתוני Unihan עבור U+5182

קטגוריה:שורשים (כתב סיני)
שמורת הרי אילת

[ממוזער|250x250 פיקסלים|השמורה והנוף הנשקף ממנה לכיוון [אילת ועקבה]]
[ממוזער|333x333 פיקסלים|השמורה והנוף הנשקף ממנה לכיוון [ירדן והערבה]]
**שמורת [[הרי אילת]]** או **שמורת מסיב אילת** היא שמורת טבע מוכרזת בדרום הנגב באזור הרי אילת ובקעת עובדה, שהוכרזה ב-10 באוגוסט 1986, ועברה הרחבה מאז. שטח השמורה הוא כ-415,039.5 דונם.

בשמורה עוברים שבילי טיול רבים ובהם גם שביל ישראל, הנגמר בהר צפחות ובבית ספר שדה אילת, מול שמורת חוף האלמוגים באילת, ומקומות נוספים כגון הקניון האדום, באר מלחן, מקדש הנמרים, עין נטפים ועוד.

בנוסף להרי אילת, השמורה כוללת גם חלקים ממצוק ההעתקים ואזור בקעת עובדה חוץ מנמל התעופה עובדה והיישוב שחרות.

ההר הגבוה באזור הוא הר חזקיהו, המתנשא לגובה של 838 מטר מעל פני הים והשמורה כוללת גם את שאר הרי אילת, השמורה משתרעת מאזור בקעת עובדה ועד גדר הגבול עם מצרים.

בשמורה עוברים מספר נחלים כגון נחל רחם ונחל עתק.

## החי
### יונקים
בין היונקים החיים בשמורה נמנים: שועל, קרקל, זאב ערבי, צבוע מפוספס, יעל נובי, צבי הנגב, שפן סלע וקוצן זהוב.

### עופות
בין העופות החיים בשמורה נמנים: עיט שמש, עיט זהוב, עורב חום-עורף, עורב קצר זנב, סלעית שחורת-בטן, סלעית נזירה, שחור זנב, בולבול, צופית, עפרוני המדבר, ורדית סיני וחצוצרן המדבר.

### זוחלים
עם הזוחלים בשמורה נמנים: זעמן יפהפה, מניפנית מצויה, חרדון סיני, חרדון צב מצוי וחרדון צב הדור.

## מבחר תמונות

קובץ:הריאילת3.jpg
קובץ:הריאילת4.jpg
קובץ:הריאילת5.jpg|פנורמה של התמונה והנוף הנשקף ממנה
קובץ:הריאילת6.jpg
קובץ:חרדון צב הדור באיזור הרי אילת.jpg|חרדון צב הדור באיזור הרי אילת
קובץ:Eilat Mountains 22.jpg


## קישורים חיצוניים
* שמורת הרי אילת באתר רשות הטבע והגנים
* שמורת הרי אילת באתר טבע ונופים בישראל

קטגוריה:הנגב: שמורות טבע
קטגוריה:הרי אילת
הצד האחר של התקווה

**הצד האחר של התקווה** (בפינית: **Toivon tuolla puolen**) הוא סרט דרמה קומי פיני משנת 2017 שנכתב, הופק ובוים על ידי אקי קאוריסמקי. הסרט הופק על ידי חברת Sputnik הפינית של קאוריסמקי. בדצמבר 2016, הוא זכה בפרס דב הכסף בפסטיבל הסרטים הבינלאומי בברלין ה-67. הסיפור עוסק באיש עסקים פיני שפוגש מבקש מקלט סורי שמחפש את אחותו הנעדרת. קאוריסמקי ציין כי הסרט הזה הוא האחרון שלו כבמאי. הסרט זכה בפרס במסגרת פסטיבל הקולנוע ירושלים.

## עלילה
בהלסינקי, ולדמר, מוכר חולצות, רב עם אשתו ועוזב אותה. הוא מחליט לעזוב את העסק שלו ומוכר את החולצות שנותרו. הוא מהמר עם הרווחים שלו במשחק פוקר וזוכה בהרבה כסף. עם זה, הוא קונה מסעדה. שלושת עובדיו מפקפקים בתחילה בניסיונותיו של ולדמר להמריץ מחדש את המסעדה שלהם.

במקביל, חאלד, סורי, מופיע בהלסינקי באופן בלתי חוקי על ספינת משא. הוא מסגיר את עצמו למשטרה ומבקש מקלט. במתקן לפליטים שאליו נשלח הוא מתיידד עם מזדאכ, פליט עיראקי. חאלד מבקש ממזדאכ לעזור לו בחיפושים אחר אחותו מרים, שאבדה במהלך מסעם דרך הבלקן למקלט ממלחמת האזרחים בסוריה. כשהממשלה דוחה את בקשת המקלט של חאלד, הוא בורח.

ולדמר מוצא את חאלד מתחבא ליד המסעדה שלו, נותן לו מקלט ושוכר אותו. ולדמר וצוותו עוזרים לחאלד להשיג ניירות חדשים. לבסוף שומע מזדאכ ממרים. ולדמר וחאלד שוכרים משאית כדי להבריח אותה מליטא, שם שהתה במתקן פליטים. חאלד ומרים מתאחדים מחדש. זמן קצר לאחר מכן, חאלד, בשובו לדירתו של ולדמר, מוטרד על ידי בריון גזען שדוקר אותו כמעט למוות. ולדמר רואה בריכות דם כשהוא חוזר הביתה ויוצא למצוא את חאלד יושב מתחת לעץ על גדת נהר, מחייך כשכלב קטן מלקק את פניו.

## שחקנים ודמויות
* שרוואן האג'י – חאלד עלי
* סקארי קואוסמאנן – ולדמר ויקסטרום
* יאנה הייטיאנן – נירהינן, טבח
* נופו קוייבו – מיריה, מלצרית
* מירוז האג'י – מרים
* קאיה פקארינן – אשתו של ולדמר
* סימון חוסיין אל-באזון – מזדאכ

## הפקה
אקי קאוריסמקי אמר שהסרט יצא בתקווה לשנות נקודות מבט על פליטים בפינלנד. שרוואן האג'י זכה בחלקו של חאלד לאחר שנענה לקריאת ליהוק לשחקן מזרח תיכוני, העדפה לסורי.

האג'י העיר שהוא ניצל את החוויות האישיות שלו כדי לגלם את הדמות ואמר "לקח לי אולי 10 דקות פשוט לעצום את העיניים ולחשוב שאני בבית, ואז פתאום יורד גשם של פצצות". קאוריסמקי שאל את האג'י אם הוא מנגן בכלי, ולאחר שמצא שכן ביקש מהאג'י להביא את הכלי לסט וכתב סצנה כדי לשלב זאת. לאחר ששקל את השם "הפליט", אמר קאוריסמקי כי מצא את השם **הצד האחר של התקווה** בשיר יווני עתיק וזה נבחר לשם הסרט.

## הפצה
ממוזער|האג'י, קאוריסמקי וקואוסמאן בפסטיבל ברלין 2017
בדצמבר 2016 נודע שהסרט יתמודד בתחרות בפסטיבל הסרטים הבינלאומי בברלין ה-67. הסרט עצמו הופץ במהדורה מוקדמת בפברואר בפינלנד ובאפריל 2017 הופץ לבתי הקולנוע בבריטניה. במרץ 2017 רכשה יאנוס פילמס את הזכויות להפיץ את הסרט בארצות הברית, אחרי שהפיצה בעבר את סרטו הקודם של קאוריסמקי משנת 2011, לה האבר. הצד האחר של התקווה שוחרר בארצות הברית ב-1 בדצמבר 2017.

### פרסים

## קישורים חיצוניים

* הצד האחר של התקווה, בפסטיבל הקולנוע ירושלים
* הצד האחר של התקווה, בלב סינמה
* סרט הבית (גרמנית)
* "הצד האחר של התקווה": סרט ללא בית, מאמר מאת גיריש שמבו באתר Criterion Collection

### ביקורות
* 
* 
* 

## הערות שוליים

קטגוריה:סרטים פיניים
קטגוריה:סרטי 2017
קטגוריה:סרטי דרמה קומית
קטגוריה:סרטים בפינית
המדינה (סדרת טלוויזיה, 2017)

**המדינה** (באנגלית: **The State**) היא סדרת דרמה בריטית בת ארבעה חלקים, שכתב וביים פיטר קוסמינסקי, המתארת את קורותיהם של ארבעה צעירים מוסלמים בריטים שטסים לסוריה כדי להצטרף למדינה האיסלאמית. הסדרה שודרה במקור בבריטניה על ידי ערוץ 4, כאשר כל ארבעת החלקים שודרו בלילות רצופים בין 20 ל-23 באוגוסט 2017. הסדרה הוזמנה ביולי 2016, בעקבות מחקר מקיף של קוסמינסקי. המיני סדרה מבוססת על מחקר מעמיק וחוויות אמיתיות של המצטרפים לשורות המדינה האסלאמית והפקתה החלה כבר בסוף 2014.

אוני יוהיארה, סם אוטו, שבאני קמרון וריאן מקן לוהקו מאוחר יותר לדמויות הראשיות, שאקירה, ג'לאל, אושנה וזיאד. רוב צילומי הסדרה נערכו בספרד מאוחר יותר באותו סתיו. הסדרה שודרה ברחבי העולם בנשיונל ג'יאוגרפיק. היא שודרה באוסטרליה מ-23 באוגוסט ושודר בבכורה בארצות הברית כאירוע מיוחד בן שני לילות ב-18 וב-19 בספטמבר. בצרפת, הסדרה שודרה ברשת Canal+ מ-4 בספטמבר. הסדרה הופצה ב-DVD בארצות הברית ב-28 בנובמבר 2017.

## שחקנים ודמויות
* אוני יוהיארה - שאקירה בות'ה; רופאה בריטית ואם חד הורית לאייזק בן התשע שנוסעת לסוריה בתקווה לעבוד בבית חולים של המדינה האסלאמית.
* סם אוטו - ג'לאל חוסיין; נער שעוקב אחרי אחיו הבכור שמת לסוריה ורוצה להבין מה קרה לו.
* שבאני קמרון - אושנה חליל; נער המבקשת להיות "לביאה לאריות".
* ריאן מקן - זיאד קאדר; חברו הקרוב ביותר של ג'לאל, המלווה אותו בתקווה להרפתקה.
* היאם אבאס - אום סלאמה; מחנכת ומנהיגה רוחנית
* ג'סיקה גאנינג - אום וואליד; מנהיגת בית למגיעים החדשים
* ננה אגימן-בדיאקו - אייזיק בות'ה; בנו של שאקירה בן התשע
* עלי סלימאן בתפקיד אבו עומר; מפקד היחידה של ג'לאל וזיאד
* חאז סלימן - ד"ר ראביה; עמית של שאקירה
* אמיר אל-מסרי - סעיד; רוקח סורי וחשוד בריגול לטובת ה-CIA
* ניטין גנטרה - מוניר חוסיין; אביו המנוכר של ג'לאל
* יאניק דה וואל - אבו עבאס אל-הולנדי
* יאסן אטור - אבו עיסא
* סאמר בשארת - אבו סאהל
* כרים קאסם - אבו אכרם

## קישורים חיצוניים
* 

* טריילר, יוטיוב
* טריילר של נשיונל ג'יאוגרפיק, יוטיוב
* 
## הערות שוליים

קטגוריה:המדינה האסלאמית בתרבות
קטגוריה:סדרות דרמה בריטיות
קטגוריה:סדרות רשת
קטגוריה:קהילת המודיעין הבריטית בתרבות ובאמנות
קטגוריה:סדרות טלוויזיה בריטיות שעלו לשידור בשנות ה-2010
לארס לוקאס מאי

**לארס לוקאס מאי** (בגרמנית: **Lars Lukas Mai**; נולד ב-31 במרץ 2000 בדרזדן שבגרמניה) הוא כדורגלן גרמני המשחק בעמדת הבלם בקבוצת לוגאנו.

## קריירת מועדונים
### באיירן מינכן
מאי הצטרף למחלקת הנוער של באיירן מינכן מהבונדסליגה ממחלקת הנוער של דינמו דרזדן בחודש יולי 2014. ב-21 באפריל 2018 הוא ערך את הופעת הבכורה שלו במועדון, בניצחון 3-0 על הנובר 96 במסגרת המחזור ה-31 בליגה לעונת 2017/2018. הוא שיחק משחק מלא, והפך ליליד שנות ה-2000 הראשון שמשחק במדי באיירן מינכן. בסך הכל ערך שתי הופעות ליגה בעונה זו. בין השנים 2017–2020 שיחק בעיקר בבאיירן מינכן II, קבוצת המילואים של המועדון. ב-27 באפריל 2018 חתם מאי על חוזה לשלוש שנים בבאיירן מינכן, החוזה המקצועני הראשון שלו במועדון.

### ההשאלה לדרמשטאדט 98
ב-21 ביולי 2020 האריך מאי את חוזהו בבאיירן מינכן, והושאל לדרמשטאדט 98 מהבונדסליגה השנייה למשך עונת . ב-13 בספטמבר הוא ערך את הופעת הבכורה שלו במועדון, בניצחון על פ.צ. מגדבורג במסגרת הסיבוב הראשון של הגביע הגרמני. ב-19 בספטמבר ערך את הופעת הבכורה שלו בליגה במדי המועדון, בהפסד 3-2 לזנדהאוזן במסגרת המחזור הראשון בליגה. במשך עונת ההשאלה ערך מאי 29 הופעות ליגה במועדון.

### ההשאלה לוורדר ברמן
בחודש יולי 2021 הושאל מאי לוורדר ברמן מהבונדסליגה השנייה לקראת עונת . ב-24 ביולי הוא ערך את הופעת הבכורה שלו במועדון, בתיקו 1-1 נגד הנובר 96 במסגרת המחזור הראשון בליגה.

## קריירה בינלאומית
מאי היה חלק מסגל נבחרת גרמניה עד גיל 21 בטורניר אליפות אירופה עד גיל 21, בו זכתה נבחרתו, וערך הופעה אחת בטורניר.

## תארים
;נבחרת גרמניה עד גיל 21
* אליפות אירופה עד גיל 21 (1): 2021

;באיירן מינכן
* אליפות גרמניה (1): 2017/2018

## קישורים חיצוניים

## הערות שוליים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני באיירן מינכן
קטגוריה:כדורגלני דרמשטאדט 98
קטגוריה:כדורגלני ורדר ברמן
קטגוריה:גרמנים שנולדו ב-2000
אפרים פישל בלוך

**אפרים פישל בלוך** (ברומנית: **Efraim Fischel Bloch**; 1853–1930) היה פעיל ציוני, מאנשי "חובבי ציון" ברומניה, מחנך, מורה לעברית ומתרגם.

## ביוגרפיה
אפרים פישל בלוך (בלאך) נולד בשנת 1853 בעיר הורודנקה, במחוז איוונו-פרנקיבסק שבמערב אוקראינה (בעבר נקרא מחוז זה סטניסלב, גליציה). בנם של מרדכי (1820–1876) ויוטא (1819–1879) בלוך.

בלוך עסק בחינוך והוראה ושימש כמורה לעברית, גרמנית ורומנית. לימד שפות בפשקאן ורומאן ולבסוף התיישב בעיר בקאו שבחבל מולדובה ברומניה, שם לימד עברית. תרגם ליידיש את פרשת בראשית בשנת 1895. כמו כן היה מתרגמה הראשון ליידיש של היצירה שמונה פרקים לרמב"ם אשר ראתה אור בשנת 1926. פעילותו הספרותית-תרגומית זכתה אותו באזכור בלקסיקון החדש לספרות יידית אשר ראה אור בשנת 1956.

לצד פעילותו הספרותית, עסק בלוך גם בפעילות ציונית מטעם "חובבי ציון" ברומניה. במסגרת פעילותו זו השתתף כציר בקונגרס פוקשאן שנערך ב-11 בינואר 1882 כנציג עירו, פשקאן (Pascani). היה זה הקונגרס הראשון של תנועת "חובבי ציון" באירופה. הקונגרס הורכב מ-51 צירים שייצגו 32 אגודות. בקונגרס נבחר הוועד המרכזי ליישוב ארץ ישראל וסוריה, הגוף הראשון שעסק בעלייה מאורגנת וממנו יצאו המשלחות הראשונות אשר הקימו את המושבות החקלאיות ראש פינה וזיכרון יעקב.

ממוזער|שמונה פרקים לרמב"ם בתרגום ליידיש של בלוך, שנת 1926
בלוך היה נשוי לפערעלה (פנינה) בלוך ולזוג נולדו שמונה ילדים. אחד מהם הוא שמשון בלוך, חייל בגדודים העברים, מראשוני חברי ההגנה ומפקדה הראשון של קבוצת קדם.

בלוך נפטר בשנת 1930 בעיר בקאו, רומניה.

## לקריאה נוספת
*לעקסיקאן פון דער נייער יידישער ליטעראטור, אלוועלטלעכער יידישער קולטור-קאנגרעס, ניו יורק, 1956
* משה שרף, **האבוקה הודלקה ברומניה: שמואל פינלש וראשית ה[[ציונות ברומניה]] בצירוף חליפת-מכתבים בין תיאודור הרצל ושמואל פינלש** (ערך והתקין לדפוס: ראובן אשל),ירושלים: הספרייה הציונית; אוניברסיטת תל אביב, המכון לחקר הציונות על שם חיים ויצמן, תשמ"ו 1986
***פוקשאן כסמל - סיפורה הגנוז של העלייה הראשונה ותרומת יהדות רומניה לציונות**. צבי בן דב, 2009, הוצאה פרטית

***Congresele sioniste de la Focşani (1881-1883)**, Bogdan Constantin Dogaru ,Bucureşti : Hasefer 2011


## קישורים חיצוניים

* 
* קונגרס פוקשאן, באתר א.מ.י.ר - ארגון מאוחד של יוצאי רומניה בישראל

## הערות שוליים

פישל בלוך
קטגוריה:מתרגמים ליידיש
קטגוריה:רומנים שנולדו ב-1853
קטגוריה:נפטרים ב-1930
פרופיל (סרט, 2018)

**פרופיל** הוא סרט מותחן משנת 2018 בבימויו של טימור בקממבטוב, מתוך תסריט שכתב בקממבטוב, עם בריט פולטון ואולגה חרינה, המבוסס על ספר העיון In the Skin of a Jihadist מאת אנה ארל. מככבים בו ואליין קיין, שזאד לטיף, כריסטין אדמס, אמיר רחימזדה ומורגן ווטקינס. הסרט הוקרן בבכורה עולמית בפסטיבל הסרטים הבינלאומי בברלין ה-68, ב-17 בפברואר 2018, בקטע הפנורמה. הוא שוחרר בארצות הברית ב-14 במאי 2021, על ידי Focus Features בבתי קולנוע נבחרים וקיבל ביקורות מעורבות ממבקרים.
## עלילה
על מנת לחקור את גיוסן של צעירות אירופאיות על ידי המדינה האסלאמית, העיתונאית איימי וויטקר יוצרת פרופיל פייסבוק חדש תחת הכינוי מלודי נלסון. היא יוצרת אישיות מקוונת של אישה שלאחרונה שהתאסלמה. עד מהרה יוצר עם איימי קשר בילל, לוחם סורי של המדינה  האסלאמית. הם מתחילים לדבר זה עם זו באופן קבוע ולאחר זמן מה היא מתחילה לפתח כלפיו רגשות רומנטיים אמיתיים.

## שחקנים ודמויות
* ואלין קיין בתפקיד איימי וויטקר
* שזאד לטיף בתפקיד בילאל
* כריסטין אדמס בתפקיד ויק
* מורגן ווטקינס בתפקיד מאט
* אמיר רחימזדה בתפקיד לו
* אמה קייטר בתפקיד קתי
* מארי המילטון כמלצרית

## הפקה
הסרט מבוסס על ספרה של העיתונאית הצרפתית אנה אראל In the Skin of a Jihadist על חקירתה בנושא גיוס צעירות על ידי דאעש.

## הפצה
הסרט הוקרן בבכורה עולמית בפסטיבל הסרטים הבינלאומי בברלין ב-17 בפברואר 2018. הוא הוקרן גם ב-South by Southwest ב-11 במרץ 2018. במרץ 2021 רכשה Focus Features את זכויות ההפצה לסרט והוא הופץ בבתי קולנוע בארצות הברית ב-14 במאי 2021.
[ממוזער|משמאל לימין: שאזד לאטיף, אימור בקממבטוב, ואלין קיין ב[פסטיבל הסרטים הבינלאומי בברלין 2018]]

## קישורים חיצוניים

## הערות שוליים

קטגוריה:סרטים בריטיים
קטגוריה:סרטים אמריקאיים
קטגוריה:סרטי סקרין-לייף
קטגוריה:סרטי 2018
קטגוריה:סרטים באנגלית
קטגוריה:סרטים רוסיים מבוססי ספרים
קטגוריה:סרטי דרמה רוסיים
קטגוריה:המדינה האסלאמית בתרבות
קטגוריה:סרטי מתח בריטיים
דאעש: אויבי האנושות

**דאעש: אויבי האנושות** הוא סרט הינדי המבוסס על טרור. הרקע של הסרט מדבר רבות על תפקודה של המדינה האסלאמית, כקבוצת טרור שמבצעת הרס ברחבי העולם. הסרט מתאר את חשיבותו העצומה של האסלאם בצורתו הטהורה ביותר ומתריס על האסלאם שמוצג על ידי אלמנטים אנטי-חברתיים בעולם שלנו.

## צוות שחקנים
* יובראג' קומאר
* הריש בהימאני
* מנון פייור
* ראשיד נאז
* רהול דב

## קישורים חיצוניים

## הערות שוליים

קטגוריה:המדינה האסלאמית בתרבות
קטגוריה:סרטים הודיים
קטגוריה:סרטי 2017
קטגוריה:סרטים בהינדי
הדיוויזיה ה-14 ההודית (צבא הודו הבריטית)

**הדיוויזיה ה-14 ההודית** הייתה דיוויזיה של צבא הודו הבריטית שנבנתה במהלך מלחמת העולם הראשונה ונלחמה במערכה במסופוטמיה. הקמת הדיוויזיה הייתה חלק מהמאמץ לחזק את הצבא הבריטי אחרי הכישלון במצור על כות. הדיוויזיה השתתפה בניצחונות הבריטים על הצבא העות'מאני בשנים 1917–1918 ופורקה לאחר סיום המלחמה.

## רקע
בספטמבר 1914, זמן קצר לאחר פרוץ מלחמת העולם הראשונה, פלשה בריטניה למסופוטמיה באזור שאט אל ערב וחייליה החלו להתקדם מערבה במגמה להשתלט על דרום מזרח מסופוטמיה כדי להגן על מקורות הנפט בפרס ועל נתיב הובלת הנפט במפרץ הפרסי.

כדי לסייע לבריטניה הצטרף למערכה חיל המשלוח ההודי שהורכב ברובו מחיילים של צבא הודו הבריטית. כוחות משנה של חיל משלוח זה נשלחו אל כל זירות הלחימה בהן נלחמו מדינות ההסכמה מול מעצמות המרכז. הכוח הגדול ביותר של חיל המשלוח היה כוח D שנשלח למסופטמיה. תהליך בניית כוח D נמשך תקופה ארוכה והגיע לשיאו ב-1916 כשלוטננט גנרל פרדריק סטנלי מוד הוביל מהלך לתגבור משמעותי של הכוח הבריטי לקראת חידוש המערכה על בגדאד. במהלך תקופה זו נבנו או הועברו לזירה זו 8 דיוויזיות כשהדיוויזיה ה-14 הייתה אחת מהן.

## ההיסטוריה של הדיוויזיה
הדיוויזיה ה-14 הוקמה במאי 1916 במסופוטמיה והיא כללה בעיקר חיילים מהמחוזות השונים של הודו ובנוסף יחידות קטנות של חיילים אנגלים. לאחר התארגנותה יצאה הדיוויזיה מבצרה בדצמבר 1916 והתקדמה מערבה. בתקופת מערכה זו השתתפה הדיוויזיה בקרבות הבאים:
* פברואר 1917: קרב כות השני
* מרץ 1917: כיבוש בגדאד
* אפריל 1917: קרב הר המרין  כחלק מקרב סאמארה
* אוקטובר 1917: קרב הר המרין השני
* דצמבר 1917: קרב הר המרין השלישי

לאחר כיבוש בגדאד נשארה אחת מהבריגדות של הדיוויזיה כחיל משמר בעיר. הדיוויזיה נשארה במסופטמיה עד לאחר החתימה על הפסקת האש של מודרוס באוקטובר 1918 ופורקה בפברואר 1919.

## יחידות הדיוויזיה

## לקריאה נוספת

* 
* 
* 
* 
* 
* 


## קישורים חיצוניים
* הדיוויזיה ה-14 ההודית, באתר wartimememoriesproject.com
* הדיוויזיה ה-14 ההודית, באתר longlongtrail
* הדיוויזיה ה-14 ההודית, באתר military.wikia

## הערות שוליים

קטגוריה:יחידות בצבא הודו הבריטית
המיזוג (קלף טארוט)

**המיזוג**, הנקרא גם המזג, המתינות, האלכימיה, או האומנות, הוא קלף מספר 14 בארקנה הגדולה של קלפי הטארוט.
ממוזער|קלף המיזוג הקלף מתאר דמות נשית (לרוב מלאכית) שיוצקת מים מגביע אחד לשני או מכד אחד לשני ולעיתים היא עומדת עם רגל אחת ביבשה ורגל אחת במים. גרסה נוספת מתארת דמות נשית שיוצקת לתוך קדרה מים מכד ולפיד אש ובצדדיה אריה ועיט/גריפון.

## משמעות הקלף
הקלף מדבר על רוחניות, איזון והרמוניה, שלווה פנימית ושלום עם הסביבה. עוד מדבר הקלף על מיזוג ואיחוד, גישור ופיוס, סבלנות ואיחוד בין שני ניגודים.

## קישורים חיצוניים

## הערות שוליים

קטגוריה:קלפי טארוט
דייוויד פרנסיס

**דייוויד רולנד פרנסיס** (באנגלית: **David Rowland Francis**; ) היה פוליטיקאי ודיפלומט אמריקאי. הוא כיהן במגוון תפקידים, כולל ראש עיריית סנט לואיס, מושל מיזורי ומזכיר הפנים של ארצות הברית. בשנים 1916–1917, במהלך המהפכה הרוסית, הוא היה שגריר ארצות הברית ברוסיה, האחרון עד חידוש יחסי ארצות הברית–ברית המועצות ב-1933. פרנסיס היה איש הסיעה הוילסונית במפלגה הדמוקרטית.
## ביוגרפיה
דייוויד פרנסיס נולד בריצ'מונד, קנטקי, כבנם של אלייזה קלדוול (לבית רולנד) ושל ג'ון בראודוס פרנסיס. ב-1870 הוא סיים את לימודיו באוניברסיטת וושינגטון בסנט לואיס, שם הוא שימש במספר תפקידים באחוות בטא-תטא-פאי.

### ראשית הקריירה
לאחר סיום לימודיו באוניברסיטה, היה פרנסיס לאיש עסקים מצליח בסנט לואיס ושימש כנשיא בורסת סוחרי התבואה. ב-1880 היה פרנסיס אחד החברים המייסדים של בורסת הכרייה של סנט לואיס (St. Louis Mining and Stock Exchange).

ב-1885 נבחר פרנסיס למשרת ראש עיריית סנט לואיס מטעם המפלגה הדמוקרטית. ב-1888 הוא נבחר כמושל מיזורי, ובכך היה ראש עיריית סנט לואיס היחידי שנבחר כמושל המדינה.

ב-1896 מונה פרנסיס כמזכיר הפנים של ארצות הברית בממשלו של הנשיא גרובר קליבלנד, תפקיד בו הוא כיהן עד תום נשיאותו של קליבלנד ב-1897.

#### התערוכה העולמית של 1904
פרנסיס היה אחד האישים המרכזיים שקידמו את התערוכה העולמית של סנט לואיס ב-1904, ושימש כנשיא תערוכת רכישת לואיזיאנה. בשילוב עם התערוכה התקיימה אולימפיאדת סנט לואיס, וכמי שפיקח על טקס הפתיחה של המשחקים, היה פרנסיס האמריקאי היחידי שפתח משחקים אולימפיים שלא היה נשיא או סגן נשיא.

ב-1905, לאחר שהיה נשיא התערוכה, נשלח פרנסיס לאירופה על ידי מועצת המנהלים של התערוכה כדי להודות למלכים, קיסרים ושאר שליטים על חלקם בהפיכת התערוכה להצלחה. הוא עוטר באותו כבוד על ידי וילהלם השני, קיסר גרמניה, פרנץ יוזף הראשון, קיסר אוסטריה ווילהלמינה, מלכת הולנד.

ב-1910 נעצר פרנסיס על אי תשלום מיסים, אך שוחרר בערבות.

## קריירה דיפלומטית
בשנים 1916–1917 כיהן פרנסיס כשגריר ארצות הברית באימפריה הרוסית לאחר שמונה לתפקיד על ידי הנשיא וודרו וילסון. במהלך תקופה זו היא כמעט ומונה כסנאטור מטעם מיזורי. פרנסיס כיהן כשגריר במהלך המהפכה הרוסית של 1917.
## חיים אישיים
ב-1876 נשא לאישה את ג'יין פרי, בתו של ג'ון דיץ פרי ונכדתו של ג'יימס איריקסון, לשעבר הגזבר של מדינת מיזורי. לזוג נולדו שישה ילדים. ג'יין פרנסיס נפטרה ב-1924. דייוויד פרנסיס נפטר בסנט לואיס ב-15 בינואר 1927. הוא נטמן בבית הקברות בלפונטיין שבעיר.

## קישורים חיצוניים

* דייוויד פרנסיס באתר מחלקת הפנים של ארצות הברית 
* דייוויד פרנסיס באתר מזכיר המדינה של מזורי 
* דייוויד פרנסיס מידע מאתר ספריית סנט לואיס 
* 

## הערות שוליים

קטגוריה:אמריקאים ילידי קנטקי
קטגוריה:בוגרי אוניברסיטת וושינגטון בסנט לואיס
קטגוריה:מזכירי הפנים של ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:שגרירי ארצות הברית ברוסיה
קטגוריה:ראשי עיריות במיזורי
קטגוריה:אמריקאים שנולדו ב-1850
קטגוריה:אמריקאים שנפטרו ב-1927
אנדרי גודיונסן

**אנדרי לוקאס גודיונסן** (באיסלנדית: **Andri Lucas Guðjohnsen**; נולד ב-29 בפברואר 2002 בלונדון שבאנגליה) הוא כדורגלן איסלנדי המשחק בעמדת החלוץ בקבוצת בלקברן רוברס ובנבחרת איסלנד.

## חיים אישיים
גודיונסן נולד בלונדון שבאנגליה. הוא בנו של איידור גודיונסן, כוכב העבר של נבחרת איסלנד, של צ'לסי ושל ברצלונה, נכדו של ארנור גודיונסן, כוכב העבר של נבחרת איסלנד, של אנדרלכט ושל לוקרן, אחיו הצעיר של חלוץ סרפסבורג 08 ונבחרת איסלנד סוויין ארון גודיונסן, ואחיו הבוגר של חלוץ מאלמה ונבחרת איסלנד דניאל גודיונסן.

## קריירת מועדונים
גודיונסן החל לשחק כדורגל במחלקת הנוער של ברצלונה, אך לאחר שלוש שנים עבר למחלקת הנוער של גאבה, ובהמשך עבר למחלקת הנוער של אספניול. בקיץ 2018 עבר למחלקת הנוער של ריאל מדריד.

בעונת  החל לשחק בריאל מדריד קסטיליה, קבוצת המילואים של המועדון, מהפרימרה דיויסיון RFEF.

ב-22 ביולי 2022 חתם גודיונסן בנורשפין השוודית. ב-18 באוגוסט 2023 הושאל ללינגבי בולקלוב הדנית. באפריל 2014 חתם באופן קבוע בקבוצה.

ביוני 2024 חתם בגנט הבלגית והפך לרכש היקר בתולדות המועדון.

## קריירה בינלאומית
ב-2 בספטמבר 2021 ערך גודיונסן את הופעת הבכורה שלו בנבחרת איסלנד, כשנכנס כמחליף בדקה ה-79 בהפסד 2-0 לנבחרת רומניה במסגרת מוקדמות מונדיאל 2022. ב-5 בספטמבר, בהופעתו השנייה בנבחרת, הבקיע את שער הבכורה שלו, בתיקו 2-2 נגד נבחרת מקדוניה הצפונית, גם כן במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים איסלנדים
קטגוריה:חלוצי כדורגל איסלנדים
קטגוריה:כדורגלני ריאל מדריד קסטיליה
קטגוריה:כדורגלני נורשפין
קטגוריה:כדורגלני לינגבי בולדקלוב
קטגוריה:כדורגלני גנט
קטגוריה:כדורגלני נבחרת איסלנד
קטגוריה:ספורטאים זרים בספרד
קטגוריה:ספורטאים זרים בשוודיה
קטגוריה:ספורטאים איסלנדים בדנמרק
קטגוריה:ספורטאים זרים בבלגיה
קטגוריה:כדורגלני בלקברן רוברס
קטגוריה:ילידי 2002
קטגוריה:איסלנדים שנולדו במאה ה-21
כריס ריצ'רדס

**כריסטופר ג'פרי ריצ'רדס** (באנגלית: **Christopher Jeffrey Richards**; נולד ב-28 במרץ 2000 בברמינגהאם שבאלבמה, ארצות הברית) הוא כדורגלן אמריקאי המשחק בעמדת הבלם בקבוצת קריסטל פאלאס ובנבחרת ארצות הברית.

## קריירת מועדונים
ריצ'רדס הגיע אל מחלקת הנוער של דאלאס בשנת 2017. ב-19 בינואר 2019 חתם בבאיירן מינכן מהבונדסליגה. ב-20 ביוני 2020 הוא ערך את הופעת הבכורה שלו בקבוצה הראשונה של המועדון, כשנכנס כמחליף בניצחון 1–3 על פרייבורג במסגרת המחזור ה-33 בליגה לעונת 2019/2020. זו הייתה הופעתו היחידה בעונה זו.

ב-1 בפברואר 2021 הושאל ריצ'רדס להופנהיים מהבונדסליגה עד לתום עונת 2020/2021. ב-7 בפברואר ערך את הופעת הבכורה שלו במועדון, בהפסד 1–3 לאיינטרכט פרנקפורט במסגרת המחזור ה-20 בליגה. במשך תקופת ההשאלה שלו הוא ערך 11 הופעות ליגה במדי המועדון.

בתחילת עונת 2021/2022 הושאל ריצ'רדס פעם נוספת להופנהיים. ב-11 בדצמבר 2021 כבש שער בכורה בקבוצה בניצחון 1–2 על פרייבורג.

ב-27 ביולי 2022 חתם בקריסטל פאלאס מהפרמייר ליג תמורת 12 מיליון אירו. ב-15 באוגוסט הוא ערך הופעת בכורה בקבוצה, בתיקו 1-1 עם ליברפול.

## קריירה בינלאומית
ב-16 בנובמבר 2020 ערך ריצ'רדס את הופעת הבכורה שלו בנבחרת ארצות הברית, כשנכנס כמחליף בניצחון 2–6 על נבחרת פנמה במשחק ידידות.

## תארים
;באיירן מינכן
* הסופר קאפ האירופי (1): 2020
* הסופר קאפ הגרמני (2): 2020, 2021
**קריסטל פאלאס**

* הגביע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:ברמינגהאם: אישים
קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:אלבמה: כדורגלנים
קטגוריה:כדורגלני דאלאס
קטגוריה:כדורגלני באיירן מינכן
קטגוריה:כדורגלני הופנהיים
קטגוריה:כדורגלני קריסטל פאלאס
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים אמריקאים בגרמניה
קטגוריה:ספורטאים אמריקאים באנגליה
קטגוריה:אמריקאים שנולדו ב-2000
הבנק המרכזי היהודי

**הבנק היהודי המרכזי** (באנגלית: **Jewish Central Bank**, בליטאית: **Žydų centrinis bankas**) היה בנק מרכזי ששירת את קהילת יהודי ליטא בכלל וקהילת קובנה בפרט והיה למרכז סליקה של כלל הבנקים היהודיים העממיים מעיירות השדה בליטא, משנת 1921 ועד לכיבוש הרוסי של ליטא ערב מלחמת העולם השנייה.

## היסטוריה
לאחר מלחמת העולם הראשונה החלה לפרוח תנועה קאופרטיבית יהודית בקרב קהילות מזרח אירופה, במימון ובדחיפה של הג'ויינט.

כבר ב-1920 נפתח בקובנה הבנק העממי הראשון ואחריו הוקמו עשרות בנקים עממיים נוספים בערי השדה ששירתו את פליטי המלחמה היהודים.

בשנת 1921 כנסה בקובנה ועידה ראשונה מסוגה ובה כינוס של נציגי 47 מוסדות פיננסיים יהודיים ובנקים עממיים מקומיים והוחלט על הקמת "הבנק המרכזי היהודי לעידוד הקואופרציה בליטא".

הבנק שכן במיקום מרכזי בקובנה בשדרות Laisves 76. 

לאחר המלחמה שוכן במבנה המפואר מוזיאון לזואולוגיה.

בשנותיו הראשונות נוהל הבנק על ידי סגן שר הכספים המסחר והתעשייה, נחמן רחמילביץ.

בשנות השלושים נוהל הבנק על ידי אלוף ליטא בשחמט, אלכסנדר מאכט.

## הערות שוליים

קטגוריה:יהדות ליטא
קטגוריה:יהדות קובנה
קטגוריה:בנקים
קטגוריה:בנקים מרכזיים
קטגוריה:ליטא: בנקים
קטגוריה:בין שתי מלחמות העולם
קטגוריה:קובנה: מבנים
עונת 2006/2007 בליגת העל ההולנדית

**עונת 2006/2007** הייתה העונה ה-51 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. ואלבייק ודן האג ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (17 ששיחקו בעונה שעברה, אליהן הצטרפה אקסלסיור רוטרדם שעלתה מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלוש משחקים כנגד הקבוצות שהעפילו מטורניר הפלייאוף בליגת המשנה.
#### תחרויות אירופיות
הקבוצות שסיימו במקומות 2–5 התמודדו על כרטיס לשלב המוקדמות השלישי בליגת האלופות, כאשר 3 הקבוצות שלא העפילו לליגת האלופות זכו בכרטיס לסיבוב הראשון בגביע אופ"א.

הקבוצות במקומות 6–9 התמודדו על כרטיס לסיבוב הראשון בגביע אופ"א.

הקבוצות במקומות 10–13 התמודדו בסיבוב מוקדם בו המנצחת פגשה את המפסידה בגמר של פלייאוף העלייה לגביע אופ"א במשחק על כרטיס לסיבוב השלישי של גביע האינטרטוטו.

### טבלת הליגה

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-3 משחקים.

### פלייאוף אירופה
#### פלייאוף ליגת האלופות

#### פלייאוף גביע אופ"א

#### פלייאוף גביע האינטרטוטו

קטגוריה:עונות בליגת העל ההולנדית
קטגוריה:תחרויות כדורגל ב-2006
קטגוריה:תחרויות כדורגל ב-2007
קטגוריה:2006 בהולנד
קטגוריה:2007 בהולנד